Izzuddin Ismail

Ts. Mohd Izzuddin Ismail ialah seorang jurulatih profesional, pakar industri dan pendidik dalam bidang visual grafik, seni kreatif digital dan kecerdasan buatan (AI) di Malaysia. Berasal dari Terengganu, beliau terkenal dengan penglibatan aktif dalam pembangunan pendidikan kreatif, teknologi multimedia dan keusahawanan digital di peringkat nasional.

 Kerjaya dan Sumbangan Profesional 
Beliau merupakan pengasas Akademi Tarbiah Kreatif, yang ditubuhkan pada tahun 2013 di Kajang, Selangor. Akademi ini bermula sebagai platform perkongsian bahan grafik pendidikan dan Islamik dan berkembang menjadi pusat latihan kreatif yang berpengaruh. Beliau juga merupakan Professional Technologist dalam Teknologi Rekabentuk Seni dan Multimedia Kreatif yang diiktiraf oleh Lembaga Teknologis Malaysia (MBOT) serta jurulatih bertauliah oleh pelbagai badan profesional termasuk HRD Corp dan Jabatan Pembangunan Kemahiran.

Selain itu, beliau memiliki pelbagai pensijilan antarabangsa seperti Adobe Certified Instructor, Google Certified Educator, Meta Certified Digital Marketing Associate, serta IBM Certified in AI Fundamentals. Beliau juga aktif dalam dunia penciptaan kandungan digital sebagai seorang TikTok Effect Creator, Empower Canvassador, dan Canva Creator.

 Penglibatan Akademik dan Industri 
Sejak tahun 2015, beliau pernah dilantik sebagai pensyarah jemputan dan tutor industri di beberapa universiti dan kolej tempatan. Kepakarannya dalam grafik dan multimedia turut diiktiraf melalui pelantikan sebagai sekretariat IT dan media dalam pelbagai program anjuran kementerian.

 Aktivisme dan Penglibatan Sosial 
Beliau aktif dalam pelbagai organisasi dan komuniti profesional termasuk:

 Pengerusi, Malaysia Canva Community
 Pengerusi, Komuniti Kreatif
 AJK Biro Digital, Dewan Perdagangan Islam Malaysia (DPIM) Cawangan Terengganu
 Pengerusi Terengganu, Pertubuhan Pereka Grafik Kebangsaan (PERGRAKAN)
 Ahli, Malaysia Freelancer Association (MAFA)
 Ahli, Creative Cloud Community (Adobe)
 Ahli, Persatuan Usahawan dan Industri ICT Bumiputera Malaysia (NEF)
 Ahli, Majlis Rekabentuk Malaysia (MRM)
 Sahabat Usahawan Terengganu, Yayasan Pembangunan Usahawan Terengganu (YPU)

Beliau juga giat menyertai misi kebajikan ke kawasan pedalaman seperti Sabah, Sarawak dan komuniti Orang Asli di Semenanjung bersama Pusat Dakwah Serantau (PDS) dan Darussyifa'. Di peringkat antarabangsa, beliau terlibat dalam misi kemanusiaan ke Kemboja dan Afrika melalui Yayasan Amal Malaysia.

 Latar Belakang Pendidikan 
Beliau mendapat pendidikan awal di Sekolah Menengah Agama Al-Falah, Kemaman, dan menduduki SPM di Kolej Islam Sains Terengganu (KIST) pada tahun 2004. Beliau kemudiannya melanjutkan pelajaran ke Kolej Matrikulasi Pahang sebelum memperoleh Ijazah Sarjana Muda Sains Bioindustri dari Universiti Putra Malaysia, Kampus Bintulu.

Beliau juga memiliki Sijil Kemahiran Malaysia Tahap 3 dalam Rekabentuk Grafik (Digital), dan kini sedang melanjutkan pengajian peringkat Sarjana dalam Multimedia Kreatif di Universiti Islam Selangor (UIS) serta Diploma Kemahiran Malaysia dalam Pembangunan Kandungan Kreatif di Kolej Islam Antarabangsa (IIC).

 Kerjaya 
Beliau pernah berkhidmat di pelbagai sektor termasuk kementerian, syarikat berkaitan kerajaan (GLC), sektor swasta dan NGO. Antara jawatan yang pernah disandang:

 Ketua Operasi & Eksekutif Komunikasi Strategik, Darul Iman Training Centre (DITC)
 Penolong Setiausaha (Gred 41), Kementerian Pertanian dan Keterjaminan Makanan
 Mudir, Pusat Dakwah Serantau (PDS), Yayasan Amal Malaysia
 Penolong Pegawai Tadbir, Pusat Komunikasi Korporat & Pengurusan Perhubungan (CCoRM), UniSZA

Beliau turut menghasilkan beberapa buah buku terbitan Tarbiah Kreatif secara fizikal dan digital. Antaranya:

 Mudahnya Design Canva Siri 1
 Mudahnya Design Canva Siri 2: Mudah, Cepat, Menarik
 Nota Usrah: Duduk Sebentar
 Nota Grafik Usrah
 Nota Poket Ramadan: Puasa & Tarawih

 Rujukan 
https://tarbiahkreatif.my/tsizzuddin/  

Buku Tulisan Ts. Izzuddin Ismail di Google Play Book

Kategori:Kelahiran 1987
Kategori:Orang dari Terengganu